Na temelju članka 99. stavak 9 Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) članka 2. stavka 2. i 3., članka 21. i 22. Zakona o osobnoj asistenciji (Narodne novine br. 71/23) i članka 3. Pravilnika o pomoćnicima u nastavi i stručnim komunikacijskim posrednicima (Narodne novine br. 85/24) Osnovna škola „Tin Ujević“ Osijek, Opatijska 46 objavljuje

**Natječaj**

**za obavljanje poslova pomoćnika u nastavi/ stručnog komunikacijskog posrednika u**

**Osnovnoj školi „Tin Ujević“ Osijek**

Natječajem je predviđen odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u osnovnim školama.

POMOĆNIK UČENICIMA S TEŠKOĆAMA

Broj traženih osoba: 1 pomoćnik u predmetnoj nastavi
Mjesto rada: Osnovna škola „Tin Ujević“ Osijek
Radno vrijeme: nepuno radno vrijeme
Vrsta ugovora: ugovor o radu na određeno vrijeme za školsku godinu 2024./2025.

UVJETI:

Pomoćnik u nastavi:
- najmanje završena četverogodišnja srednja škola

-završen program obrazovanja odraslih (osposobljavanja) za pomoćnika u nastavi ili edukacija za pomoćnika u trajanju od 25 sati
- protiv osobe nije pokrenut kazneni postupak ili koja je pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i članka 23. Zakona o osobnoj asistenciji (Narodne novine br. 71/23).

Iznimno kandidat za pomoćnika u nastavi može biti osoba koja ne ispunjava uvjet završenog četverogodišnjeg srednjoškolskog obrazovanja, ali ispunjava uvjet završenog trogodišnjeg srednjoškolskog obrazovanja i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

OPIS POSLOVA

Osnovna zadaća pomoćnika u nastavi/stručnog komunikacijskog posrednika je pružanje neposredne potpore učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika.

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO

-visoka stručna sprema pedagoškog smjera
- iskustvo u neposrednom radu s djecom s teškoćama u razvoju

Provođenje postupka odabira osoba koje će obavljati poslove pomoćnika u nastavi izvršiti će OŠ „Tin Ujević“ Osijek.

S izabranim kandidatima za pomoćnika u nastavi osnovna škola sklopit će pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Na javni poziv se mogu javiti osobe oba spola. Uz prijavu kandidati su dužni priložiti sljedeće dokumente:

- zamolbu za posao (vlastoručno potpisana)

- životopis (vlastoručno potpisan, s navedenim podacima o iskustvu u radu s djecom s teškoćama -naziv institucije / udruge / tvrtke, te trajanje);

- dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);

- potvrda o završenom programu edukacije odraslih odnosno edukacije za pomoćnika u nastavi

-dokaz o postojanju kompetencija za obavljanje poslova stručnog komunikacijskog posrednika iz članka 22. Zakona o osobnoj asistenciji (Narodne novine br. 71/23)

-uvjerenje da se protiv kandidata ne vodi kazneni postupak (ne starije od 6 mjeseci od objave natječaja)

- dokaz da kandidatu nije pravomoćno izrečena prekršajno pravna sankcija za nasilje u obitelji (ne starije od 6 mjeseci od objave natječaja)

-dokaz o hrvatskom državljanstvu

-elektronički zapis o podatcima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave ovog javnog poziva)

-ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca(ugovor, rješenje, odluka i sl.).

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog Natječaja.

U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail). Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.

**Prijave u pisanom obliku s dokazima o ispunjavanju uvjeta iz Natječaja podnose se Osnovnoj školi „Tin Ujević“, Opatijska 46, Osijek s naznakom „Natječaj za obavljanje poslova pomoćnika u nastavi učenicima s teškoćama u Osnovnoj školi „Tin Ujević“, Osijek“ do 30. 12. 2024. preporučeno poštom ili osobno na adresu škole .**

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz Natječaja, neće se smatrati kandidatom prijavljenim na Natječaj. Urednom prijavom smatra se prijava koja sadržava sve podatke i priloge navedene u Natječaju.

Natječaj je objavljen 23. 12. 2024. na internet stranici Hrvatskog zavoda za zapošljavanje, oglasnoj ploči i internet stranici Osnovne škole „Tin Ujević“ Osijek, Opatijska 46.

Radni odnos pomoćnika u nastavi zasnovati će se sa osnovnom školom nakon provedenog odabira kandidata.

Izrazi koji se u ovom Natječaju koriste za osobe u muškom rodu neutralni su i jednako se odnose na muške i ženske osobe.

KLASA: 112-07/24-01/197

URBROJ: 2158-119-24-1

Osijek, 23. 12. 2024.